CELEX: C2005/229/21
Language: sl
Date: 2005-09-17 00:00:00
Title: Zadeva C-304/05: Tožba Komisije Evropskih skupnosti proti Italijanski republiki, vložena dne 29.7.2005

17.9.2005   
            
            
               SL
            
            
               Uradni list Evropske unije
            
            
               C 229/10
            
         Tožba Komisije Evropskih skupnosti proti Italijanski republiki, vložena dne 29.7.2005
   (Zadeva C-304/05)
   (2005/C 229/21)
   Jezik postopka: italijanščina
   Komisija Evropskih skupnosti, ki jo zastopata M. van Beek in D. Recchia, člana pravne službe Komisije, je dne 29.7.2005 na Sodišču Evropskih skupnosti vložila tožbo proti Italijanski republiki.
   Komisija Evropskih skupnosti Sodišču predlaga, naj:
   
               1.
            
            
               ugotovi, da Italijanska republika glede projekta razširitve in izboljšanja smučarskega območja Santa Caterina Valfurva (progi, imenovani „Bucaneve“ in „Edelweiss“) in izvedbo odgovarjajoče smučarske infrastrukture za organizacijo svetovnih prvenstev v alpskem smučanju 2005 v POV IT 2040044 Parco Nazionale dello Stelvio, s tem da:
               
                           —
                        
                        
                           je dopustila sprejem ukrepov, za katere je verjetno, da bodo imeli pomemben vpliv na POV IT 2040044 Parco Nazionale dello Stelvio, ne da bi opravila ustrezno presojo vpliva teh ukrepov na območje, glede na cilje ohranjanja le-tega, in v vsakem primeru ni upoštevala določb, ki dovoljujejo izvedbo projekta v primeru negativne odločitve pri presoji vpliva le ob pomanjkanju alternativnih rešitev in le po tem, ko se sprejmejo vsi potrebni nadomestni ukrepi za zagotovitev, da je globalna usklajenost Nature 2000 zaščitena, in se jih sporoči Komisiji;
                        
                     
                           —
                        
                        
                           ni sprejela ukrepov za preprečitev poškodovanja naravnih habitatov in habitatnih tipov ter vznemirjanja vrst, katerim je bil POV IT 2040044 Parco Nazionale dello Stelvio namenjen;
                        
                     
                           —
                        
                        
                           POV IT 2040044 Parco Nazionale dello Stelvio ni podelila zaščitenega pravnega statusa, ki bi lahko zagotovil, še posebej, preživetje in razmnoževanje vrst ptic, ki so navedene v Prilogi I v Direktivi 79/409/EGS (1), in razmnoževanje, goljenje in prezimovanje migracijskih vrst, ki jih Priloga I ne zajema, vendar kraj redno obiskujejo;
                        
                     ni izpolnila obveznosti, ki izhajajo iz kombinacije členov 6(2) do (4) in 7 Direktive 92/43/EGS (2) in člena 4(1) in (2) Direktive 79/409/EGS.
            
         
               2.
            
            
               Italijanski republiki naloži plačilo stroškov.
            
         Tožbeni razlogi in bistvene trditve
   Tožbeni razlogi in bistvene trditve so navedeni v tožbi.
   
      (1)  UL L 103, 25.4.1979, str. 1.
   
      (2)  UL L 206, 22.7.1992, str. 7.